
****

**Code Cyprus 2014 – Δελτίο Τύπου (ελληνικά)**

Πύλα, 2014-02-20

**Εμπνέοντας Μαθητές Γυμνασίων και Λυκείων να Μάθουν για την Επιστήμη των Υπολογιστών**

**Το Έργο *Code Cyprus 2014* που έχει σαν στόχο να εμπνεύσει μαθητές γυμνασίων και λυκείων να ενδιαφερθούν για τον προγραμματισμό και την επιχειρηματικότητα ξεκίνησε την 1η Δεκ, 2013**

Το Code Cyprus 2014 οργανώνει μια μοναδική ημερίδα για μαθητές γυμνασίων και λυκείων, όπου θα κληθούν να συμμετέχουν, να μάθουν, να διασκεδάσουν και να κερδίσουν πλούσια βραβεία. Η ημερίδα στοχεύει στο να ενημερώσει τους μαθητές για την ομορφιά και την αξία του προγραμματισμού, αλλά και τις δυνατότητες επιχειρηματικότητας που προσφέρει. Για αυτό το σκοπό έχει εξασφαλίσει χρηματοδότηση από το *Cyprus Fulbright Commission*, στα πλαίσια του σχεδίου Μικρών Επιδοτήσεων για Αποφοίτους (Alumni Small Grants scheme), και από το *UCLan Cyprus*.

Η ημερίδα θα λάβει χώρα το Σαββάτο, 8 Μαρτίου, 2014 στην πανεπιστημιούπολη του UCLan Cyprus στην Πύλα. Το πρόγραμμα ξεκινά στις 8:30 π.μ. με τις εγγραφές και ολοκληρώνεται στις 3:30 μ.μ. με την τελετή βράβευσης. Τα πιο σημαντικά σημεία της ημερίδας είναι:

* Κατά την εγγραφή, όλοι οι συμμετέχοντες θα λάβουν πακέτο καλωσορίσματος που θα περιλαμβάνει αναμνηστικό φανελάκι.
* Στα πλαίσια της ημερίδας, οι μαθητές θα μάθουν για τις βασικές αρχές προγραμματισμού ενώ θα δημιουργούν το δικό τους παιχνίδι για κινητά. Βιβλία προγραμματισμού θα προσφερθούν ως βραβεία.
* Το αποκορύφομα της ημερίδας θα είναι το Κυνήγι Θησαυρού, όπου οι μαθητές θα ακολουθήσουν τις ενδείξεις που θα εμφανίζονται στο Android κινητό τους για να φτάσουν στον θησαυρό. Οι πρώτες τρεις ομάδες θα κερδίσουν Pebble smartwatches.
* Μετά το μεσημεριανό, θα προβληθεί το ντοκιμαντέρ The Startup Kids που εξιστορεί τις περιπέτειες μερικών από τις πιο δημοφιλείς εταιρείες λογισμικού, όπως οι Dropbox, Vimeo, Soundcloud, κλπ.

Για περισσότερες πληροφορίες επισκεφθείτε την ιστοσελίδα <http://www.codecyprus.org>.

Επικοινωνία:

Δρ. Νέαρχος Πασπαλλής

Σχολή Επιστημών  
UCLan Cyprus

12-14 Λεωφόρος Πανεπιστημίου  
CY-7080, Πύλα (Κύπρος)

T +357 24 4000

[npaspallis@uclan.ac.uk](mailto:npaspallis@uclan.ac.uk)